  Виталий Пронин Предметъёсыз тодэм сяна, пиналъёс юн сӥльвиро луыны кулэ. Нормативъёс сётоно 3 иськеме но 100 метре бызьылонын, суй кужымез эскеронын.Школаез йылпумъясьёс пӧлысь котькуд куинетӥез спасатель луон сярысь малпа. Кыӵе специалистъёс кулэ но кытын дышетсконо со понна вераз, Россиысь МЧС-лэн Удмурт Республикая управлениеныз кивалтӥсь Пётр Фомин.- Дышетскон ар йылпумъяськемен валче управление вазиськисьёслэн лыдзы йылӥз, - шуэ Пётр Фомин. - Но МЧС-лэн академиосаз пырыны малпасьёс туэ беромизы ни, со понна документъёс бичаны кутско Выль арысен ик, нош февраль но март толэзьёсы тазалыкез эскеронъя комиссия пыр потыны кулэ. Жаляса верано, тросэз пиналъёс комиссия пыр уг ортчо. Нош кинлы удалтэ, соос июнь толэзь шорын академиосын экзаменъёс сёто. Арлы быдэ шаерысьтымы 50 пиналъёс отчы мыно ке, со пӧлысь ӝыныезлы гинэ студент луыны удалтэ.Предметъёсыз тодэм сяна, пиналъёс юн сӥльвиро луыны кулэ. Нормативъёс сётоно 3 иськеме но 100 метре бызьылонын, суй кужымез эскеронын. Россиысь МЧС-лэн академиосаз, соос 6, туэ пырыны ӧд быгатэ ке, УдГУ-ысь но ИжГТУ-ысь факультетъёсын тодон-валан люканы луэ. Бен, соосты йылпумъяса, егитъёс соку ик офицеръёс уз луэ, со понна одно ик армие ветлоно. Отӥяз гинэ спасательёслэн радазы шедьыны быгатозы.Удмуртиысь тылпулэсь утиськон службаын ужа 1 сюрс 122 мурт. Спасатель лыдъяське 104-ез, со пӧлысь 76-ез нимысьтыз дышетскемын. Кызьы вераз Пётр Фомин, спасательёс азе арысь аре чурытгес куронъёс пуктӥсько. Берло дыре та удысын но кулэясько ужась профессиослы. Соос пӧлы пыртыны луоз трактористэз, водителез, газосварщикез, вылӥ дунъясько автоматической системаосты валасьёс.Валентина Емельянова Туспуктӥз А. Горбунов  Теги: Егитъёс  